《王夫人挽词》
宋代·李复

家声昔冠秦中望，妇学今传颍上风。
百岁流光方过半，新春逝水忽驰东。
丹山凤泣归巢冷，寒月乌啼反哺空。
他日拂弦悲旧曲，应将哀恨寄孤桐。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。